Асхат Аймағамбетов түлектерге университет таңдауда кеңес берді
DATE: 16:44, 01 Сәуір 2022 | GMT +5
TITLE: Асхат Аймағамбетов түлектерге университет таңдауда кеңес берді
URL: https://kaz.inform.kz/news/ashat-aymagambetov-tulekterge-universitet-tandauda-kenes-berdi_a3918020/
META: DATE: 16:44, 01 Сәуір 2022 | GMT +5
TOTAL WORDS: 169
AUTHOR(S):
TEXT: «Қадірлі достар! «Қандай университетті таңдап, қайда оқыған дұрыс?» деп те ойлап жүрген боларсыздар? Осы ретте бірнеше кеңес беруді жөн санап отырмын. Бірінші. ЖОО-ның жұмыс берушілер рейтингіндегі орнымен, кадр құрамымен, оқу жағдайларымен танысыңыз. Екінші. Қандай бағдарлама бойынша оқу жүргізілетінін қараңыз. Сондай-ақ мамандықтардың атауы бірдей естіліп, бірақ мазмұны айтарлықтай өзгеше болуы мүмкін. Сол себепті үздік әлемдік тәжірибеге сүйене отырып, университеттердің барлық бағдарламасының тізілімін жасадық. Енді ол бәріне қолжетімді. Үшінші. Университеттің беделін бағалаңыз. Қазір жоолар өз үлгісіндегі дипломдарды береді. Дегенмен университет беретін дипломның қағазынан бұрын, оның қандай маманды дайындап шығаратыны маңызға ие», - деп жазды министр Facebook парақшасында. Төртіншіден, министр университеттің аккредитациясына назар аударуға кеңес береді. Оның атап өтуінше, егер ол ең мықты аккредиттеу ұйымдарынан өтсе, онда сапаның болатынына сенуге болады. «Бесінші. Университетті таңдау кезінде сізді күмәнді арзан оқу немесе сабаққа қатыспау мүмкіндігі сияқты ойлар қызықтырмауы маңызды. Себебі жұмыс берушілер дипломды жарамсыз деп танып, қаражатыңыз бен уақытыңыз босқа шығын болуы мүмкін. Қазақстандық жооны таңдауға кеңес беремін. Біздің университеттердің сапасы көрші елдердің көптеген университетінен асып түсетінін сеніммен айта аламын», - деді Асхат Аймағамбетов
